jueves, 23 de agosto de 2012
Phaxsixa yuqallataynawa
Phaxsixa yuqallataynawa
Khaysa Waychu markanxa, achachilanakaxa sapxima:nayara pachaxa phaxsixa chachanwa, sasa. Lunatsa ukjama arusipxpacha. Nayrapachaxa intimpi phaxsimpixa ispa yuqalla wawapxataynawa, siwa. Mauruxa ispanakana tatapa mamapaxa utata ch’ usasipxatayna, siwa.
Ispanakaxa utana qhiparapxatayna, tatapa mamapaxa phayasipxatawa, sasawa wali ixwasa utaru jaytawayapxatayna.
Ispanakaxa ukuruxa phayaña utana wali nuwasipxatayna, ukjamasina intixa qhillampi nayrata phaxsiru willkatatayna, ukatawa phasixa jani wali k’ ajkiti, sawa sapxi. Jayp’ utuqiruxa tatapa mamapa utaru purisinxa, ukjama nuwasipxatapatayatinsinxa wali phiñasipxatayna, panpachaniruwa tuqinuqatayna, ukata intimpiru phaxsimpiru utata alisnukuwaypxi ,sasawa, sapxiukatawa intimpi phaxsimpixa muyuski, sasawa, sapxi.
Ispa yuqallanakaxa ukjama tuqxatasinxa intimpi phaxsimpixa wali jachapxatayna, wara earanakaxa jupananakana jachanakapawa, sasawa, sapxi.Wali qhaniri wara waraxa intina jachapawa, sasawa uñch’ upixi, jani qhaniri wara waraxa phaxsina jachaparakiwa, sapxarakiwa. Ukuruta Willka tata ukjama sitimpi intiruxa uñat’ ata, phaxsiru qhillampi wliikatatapata, ukjamaraki phaxsisa nayra qhillampi phaxsuyasitapata, phaxsi sutimpi uñt’ ataxaraki, siwa.
Jichhakamati willkampi phaxsimpi jachasipxkakisapanxa wara waranakaxa wali mirantasapana , jani ukjamañapatakixa iapa yuqallanakana tatapa mamapaxa sapa mayniru tarimpi lluwuntatayna, siwa.Ukatawa ina pacheaxa intisa phaxsisa kurmumpi muyuntata ukjama uñjata, ukaxa jani nuwasipxañapatakiwa, sasawa, sapxi.
Akjama amyuxa janira Qullasuyu markana Inkanakanaxa apnaqatakana ukjatpacha arusitapachaña, sawa, sapxi.
Khaysa Waychu markanxa qullunakaxa mayjt’ ata aruna sutinipxiwa akjama: Sumini Awki, Ruma Rumani, Juchiluni, Suwiluni, SSutujiña Ukjama.Aru yatxatirinakaxa sapxiwa, amuyataxaaka amuyuxa pukina,aru ukana saranakapapachawa, sasawa, yatisi.
Suscribirse a: Enviar comentarios (Atom)
grn_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn glg_Latn